OpenLLM-France/wikimedia huggingface dataset:
# Manuel Mora Esteva

Manuel Mora Esteva (Barcelona, 25 de gener 1916 - Palma, 9 d'agost de 1987) fou un metge i polític català establert a Mallorca.

## Biografia

El seu pare era un enginyer de mines establert a les Illes Balears, va residir uns anys a Formentera i després a Mallorca. Va estudiar el batxillerat en l'Institut Nacional de Segon Ensenyament de Palma (1926-1932) i es va llicenciar en medicina en les universitats de Barcelona, Madrid i Salamanca en 1940, especialitzat en cirurgia ortopèdica i traumatologia. Ha estat Director de l'Hospital de Sant Joan de Déu a Palma el 1955-1970, traumatòleg en la Seguretat Social i en la Mutualitat de futbolistes espanyols.
Abans de la guerra civil espanyola fou membre de les joventuts d'Esquerra Republicana Balear i es casà amb Jeanne Marquès, germana de Bernat Marquès i Rullan. Quan es produí el cop d'estat del 18 de juliol de 1936 a Mallorca fou detingut juntament amb la seva mare. Fou alliberat, però hagué de fer la guerra com a soldat del bàndol revoltat. El 1948 aconseguí el passaport perquè va operar un fill de José Manuel Pardo Suárez, governador civil de les Illes el 1945-1951, i marxà cap a Mèxic. Després d'estar-s'hi uns anys, el 1954 va tornar a Mallorca.
Ha estat representant de la Junta Democràtica de Mallorca i vicepresident nacional del Partido Socialista Popular i president de la Federació de Balears, fins a gener de 1977, que va dimitir dels seus càrrecs per a integrar-se en el PSOE. A les eleccions generals espanyoles de 1977 fou escollit senador per Mallorca pel PSOE. De 1977 a 1979 fou portaveu del Grup Parlamentari Socialista al Senat d'Espanya i Secretari Primer de la Comissió de Sanitat i Seguretat Social. Va ser membre de l'Assemblea de Parlamentaris de les Illes Balears i el 1981 va abandonar el PSOE en desacord amb el procés autonòmic.
Membre de la Societat Internacional de Cirurgia Ortopèdica i Traumatologia.

## Referències

* ↑ Manuel Mora Esteva (Barcelona 1916 - Palma 1987)
* ↑ Josep Massot i Muntaner. El primer franquisme a Mallorca. Publicacions de l'Abadia de Montserrat, 1996, p.347.
* ↑ El PSP, contra su ex vicepresidente, Manuel Mora a El País, 3 d'abril de 1977
* ↑ Fitxa del Senat
* ↑ Necrològica al diari ABC
# Sinophoneus yumenensis

Sinophoneus yumenensis és un gènere extint de teràpsid dinocèfal. L'antiga espècie Stenocybus acidentatus fou fusionada amb S. yumenensis quan es descobrí que allò que s'anomenava «Stenocybus» eren en realitat exemplars joves de Sinophoneus.

## Referències

* ↑ http://www.palaeos.com/Vertebrates/Units/400Therapsida/400.html#Anteosauria Arxivat 2006-03-13 a Wayback Machine.
# Artamus

Artamus és un gènere d'ocells de l'ordre dels passeriformes i de la família dels artàmids (Artamidae). Va ser descrit per l'ornitòleg francès Louis Jean Pierre Vieillot el 1816. El nom anglès és woodswallows (‘Orenetes de bosc’).

## Morfologia

Són aus de plomatge suau i fosc. Són àgils voladors, amb ales semi-triangulars moderadament grans. Fan nius dissolts amb branques fines. Ambdós parents crien el joves.

## Hàbitat i distribució

Aquests ocells es distribueixen per la Australàsia, on la major part viuen en Austràlia i Nova Guinea. Artamus fuscus té una distribució exclusivament asiàtica, des de l'Índia i Sri Lanka i sud d'Àsia oriental fins a la Xina. L'espècie més estesa és Artamus leucorynchus, que habita des de la península de Malàisia fins a Austràlia cap al sud, i Vanuatu i Nova Caledònia. El més oriental on hi habita aquest gènere és Fiji, amb l'espècie endèmica Artamus mentalis. Tenen un comportament nòmade, seguint les millors condicions per als insectes volador. Sovint formen grans bandades.

## Alimentacio

Es troben entre les escasses aus passeriformes que s'eleven i busquen l'aliment (insectes voladors) per sobre de la copa dels arbres. Aquestes espècies tenen un pinzell en la punta de la llengua que poques vegades fan servir per recollir nèctar.

## Taxonomia

Aquest gènere és tractat com l'únic de la subfamília dels artamins (Artaminae), o bé com l'únic de la família dels artàmids per aquells autors que consideren que la subfamília dels cracticins (Cracticinae), és en realitat la família independent dels cractícids (Cracticidae). Aquesta última és la postura del Congrés Ornitològic Internacional, que llista 11 espècies d'artàmids, totes del gènere Artamus:.
* Artamus cyanopterus - àrtam alablanc.
* Artamus personatus - àrtam caranegre.
* Artamus superciliosus - àrtam cellablanc.
* Artamus fuscus - àrtam cendrós.
* Artamus insignis - àrtam de les Bismarck.
* Artamus mentalis - àrtam de les Fiji.
* Artamus monachus - àrtam dorsiblanc.
* Artamus cinereus - àrtam gris.
* Artamus maximus - àrtam gros.
* Artamus minor - àrtam menut.
* Artamus leucorynchus - àrtam ventreblanc.

## Referències

* ↑ Gill, Frank; Donsker, David; Rasmussen, Pamela. «Whiteheads, sittellas, Ploughbill, Australo-Papuan bellbirds, Shriketit, whistlers» (en anglès). IOC World Bird List v13.2. Congrés Ornitològic Internacional, 2023. [Consulta: 17 setembre 2023].
* ↑ Howley, Ian. Forshaw, Joseph (ed.). Encyclopaedia of Animals: Birds (en anglès). Londres: Merehurst Press, 1991, p. 226–227. ISBN 1-85391-186-0.
* ↑ BirdLife International «Artamus mentalis» (en anglès). Llista Vermella de la UICN, 2017. DOI: 10.2305/iucn.uk.2017-3.rlts.t22706318a118743254.en.
# Harmonia (filla de Geló II)

Harmonia o Harmònia (en grec antic: Ἁρμονία; en llatí: Harmŏnĭa) va ser una princesa siciliana filla de Geló II i neta de Hieró II de Siracusa.
Es va casar amb un siracusà de nom Temist (Themistos) que després de la mort de Jerònim de Siracusa (215 aC) va ser escollit un dels capitans generals de l'estat. Però una nova revolució va enderrocar Temist i va morir en les lluites que es van produir. Un decret del nou govern va condemnar a mort a tots els membres de la família de Hieró, i Harmonia va ser immediatament executada junt amb Demarata i Heraclea, filles de Hieró.

## Referències

* ↑ Harmonia a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 351
Viccionari
# 189
## Esdeveniments

* Roma: Víctor I és escollit per succeir Eleuteri I com a papa.

## Naixements

* 27 de maig - Milà (Itàlia): Publi Septimi Geta, emperador romà. (m. 212)

## Necrològiques

* Roma: Sant Eleuteri I, papa.
* Esmirna (Àsia Menor): Publi Eli Aristides, retòric grec.

## Referències

* ↑ Kirsch, Johann Peter. «Pope St. Victor I» (en anglès). Catholic Encyclopedia, 1913.
# Sociedade Esportiva União Cacoalense

El Sociedade Esportiva União Cacoalense és un club de futbol brasiler de la ciutat de Cacoal a l'estat de Rondônia.

## Història

El club fou fundat l'1 de gener de 1982. Guanyà el Campionat rondoniense de forma consecutiva els anys 2003 i 2004.

## Palmarès

* Campionat rondoniense:
** 2003, 2004

## Estadi

El club disputa els seus partits com a local a l'Estadi Aglair Tonelli Nogueira. Té una capacitat màxima per a 5.000 espectadors.

## Referències

* 1 2 3 Rodolfo Rodrigues. Escudos dos Times do Mundo Inteiro. Panda Books, 2009, p. 81.
* ↑ «Rondônia State League - List of Champions». RSSSF, 13-04-2014. [Consulta: 1r juliol 2014].
# Sinopec

China Petroleum and Chemical Corporation, més coneguda com a Sinopec, és una empresa xinesa de petroli i gas amb seu a Pequín. Cotitza a la Borsa de Hong Kong i també cotitza a la Borsa de Shangai.
La matriu de Sinopec Limited, Sinopec Group, és el conglomerat de refinació de petroli, gas i petroquímic més gran del món, amb seu al districte de Chaoyang, Pequín. El negoci de Sinopec inclou l'exploració, la refinació i la comercialització de petroli i gas; producció i venda de productes petroquímics, fibres químiques, fertilitzants químics i altres productes químics; emmagatzematge i transport per gasoductes de petroli cru i gas natural; negocis d'importació, exportació i agència d'importació/exportació de petroli cru, gas natural, productes petroliers refinats, petroquímics i altres productes químics. També produeix etanol i diversos biocombustibles com el biodièsel i el combustible per a avions verd, a partir d'oli vegetal residual.

## Referències

* ↑ New energy
* ↑ «Sinopec company prepares to produce green jet fuel | Biofuels International Magazine» (en anglès americà). biofuels-news.com, 16-08-2012. [Consulta: 22 octubre 2021].
# Ausejo de la Sierra

Ausejo de la Sierra és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 64 | 55 | 64 | 63 |
# Ouémé

El departament d'Ouémé és un dels 12 departaments de Benín. La capital del departament, Porto-Novo, també és la capital política i administrativa de l'estat de Benín. El 1999 s'hi va escindir el nou departament de Plateau, que està situat al nord. A l'extrem sud-oriental, Ouémé és fronterer amb Nigèria.

## Municipis

Al departament d'Ouémé hi ha nou municipis: Adjarra, Adjohoun, Aguégués, Akpro-Missérété, Avrankou, Bonou, Dangbo, Porto-Novo i Sèmè-Kpodji.

## Grups ètnics i llengües

* Els 127.000 xwlas orientals, que viuen a la zona costanera, al municipi de Seme-Kpodji, parlen la llengua gbe, xwla oriental.
* Els defis viuen a l'extrem sud-oriental, al municipi de Sèmè-Kpodji parlen la llengua defi.
* Els wemes, que parlen la llengua weme, viuen als municipis d'Adjohoun, Bonou, Dangbo, Aguégué i Akpro-Missérété.
* Els guns tenen el territori a l'extrem sud-est del departament, als municipis d'Akpro-Missérété, Avrankou, d'Adjarra i de Porto Novo. Parlen la llengua gun. Aquesta llengua també és parlada pels Setos i els tolis, que parlen dialectes homònims.

## Referències

* ↑ «Gbe, Defi, a language of Benin». ethnologue. [Consulta: 15 febrer 2015].
* ↑ «Gbe, Eastern Xwla in Benin» (en anglès). joshuaproject. [Consulta: 10 febrer 2015].
* ↑ «Gbe, Weme, a language of Benin». ethnologue. [Consulta: 15 febrer 2015].
* ↑ «Gun, a language of Benin». ethnologue. [Consulta: 16 febrer 2015].
* ↑ «Language: Gun». joshuaproject. [Consulta: 16 febrer 2015].
# Lao

«Lao» té aquests significats:
* Lao o Laosià, natural o relatiu a Laos
* L'idioma lao
* El grup ètnic Lao (ètnia)
* El Riu Lao
* Laó, un poeta còmic atenenc.
* Lao, un estat del Futa al Senegal, també Laao, Lau o Law
* Kung Lao, personatge a la sèrie de videojocs de lluita, Mortal Kombat.
# Francisco Javier Jiménez de la Puente

Francisco Javier Jiménez de la Puente (Madrid, 5 d'octubre de 1883 - Madrid, 23 d'agost de 1936), també conegut com el comte de Santa Engracia, va ser un polític espanyol.

## Biografia

Va néixer a Madrid en 1883.
Membre de la fracció «Izquierda Liberal» que liderava Santiago Alba, va ser elegit diputat per Madrid en les Corts de la Restauració en els comicis de 1910, 1914, 1916, 1918, 1919 i 1920. A les de 1923 seria elegit diputat pel districte terolenc de Mora de Rubielos. Va ocupar de forma interina la cartera de Gracia i Justícia en dues ocasions, substituint interinament al titular Juan Alvarado y del Saz entre el 18 i el 22 de gener i entre el 17 i el 21 de març de 1917.
Va ser un dels polítics afusellats a la Presó Model de Madrid, ocupada per milicians esquerrans, entre el 22 i el 23 d'agost de 1936, durant la Guerra Civil espanyola.

## Referències

* 1 2 3 «Jiménez de la Puente, Francisco Javier. 46. Elecciones 8.5.1910». Buscador histórico de diputados (1810-1977). Congrés dels Diputats.
* ↑ Tuñón de Lara, 1967, p. 85.
* ↑ «Jiménez de la Puente, Francisco Javier. 47. Elecciones 8.3.1914». Buscador histórico de diputados (1810-1977). Congrés dels Diputats.
* ↑ «Jiménez de la Puente, Francisco Javier. 48. Elecciones 9.4.1916». Buscador histórico de diputados (1810-1977). Congrés dels Diputats.
* ↑ «Jiménez de la Puente, Francisco Javier. 49. Elecciones 24.2.1918». Buscador histórico de diputados (1810-1977). Congrés dels Diputats.
* ↑ «Jiménez de la Puente, Francisco Javier. 50. Elecciones 1.6-1919». Buscador histórico de diputados (1810-1977). Congrés dels Diputats.
* ↑ «Jiménez de la Puente, Francisco Javier. 51. Elecciones 19.12.1920». Buscador histórico de diputados (1810-1977). Congrés dels Diputats.
* ↑ «Jiménez de la Puente, Francisco Javier. 52. Elecciones 29.4.1923». Buscador histórico de diputados (1810-1977). Congreso de los Diputados.
* ↑ Urquijo y Goitia, 2008, p. 99.
* ↑ Montoliú 2000, pp. 99-101 ; Ruiz 2014, pp. 165-167.

## Bibliografia

* Montoliú, Pedro. Madrid en la guerra civil: La historia. Madrid: Sílex, 2000. ISBN 84-7737-072-9.
* Ruiz, Julius. The 'Red Terror' and the Spanish Civil War. Nova York: Cambridge University Press, 2014. ISBN 978-1-107-05454-7.
* Tuñón de Lara, Manuel. Historia y realidad del poder. Madrid: Edicusa, 1967.
* Urquijo y Goitia, José Ramón de. Gobiernos y ministros españoles en la edad contemporánea. 2a edició. Madrid: Consell Superior d'Investigacions Científiques, 2008. ISBN 978-84-00-08737-1.
# .mobi

.mobi (també conegut com a DotMobi) és un domini de primer nivell patrocinat (sponsored TLD en anglès) d'Internet que forma part del sistema de dominis d'Internet. Fou aprovat per la ICANN i és gestionat per mTLD global registry Arxivat 2007-05-29 a Wayback Machine.. Està dedicat a dur Internet als dispositius mòbils a través de la Web Mòbil. Compta amb el suport financer de Google, Microsoft, Nokia, Samsung, Ericsson, Vodafone, T-Mobile, Telefónica Móviles, Telecom Italia Mobile, Orascom Telecom, l'Associació GSM, Hutchison Whampoa, Syniverse Technologies i VISA.

## Referències

* ↑ «About us». Arxivat de l'original el 2007-06-09. [Consulta: 18 juny 2012].

## Enllaços externs

* dotMobi Official Premium domain auctions
* Notícies dotMobi
* IANA Registre Whois per a .mobi
Domini de primer nivell genèric :
Actuals :
Proposats :
Llista de dominis de primer nivell territorial :
# Sociedade Esportiva do Gama

La Sociedade Esportiva do Gama és un club de futbol brasiler de la ciutat de Gama al Districte Federal del Brasil.

## Història

El club va ser fundat el 15 de novembre de 1975. La seva època daurada la visqué durant els anys 1990, en els quals guanyà sis campionats estatals i el Campeonato Brasileiro Série B.
Entre 1999 i 2003 el president del club, Wagner Marques, canvià el nom a Gamma, retornant posteriorment al nom original.

## Palmarès
### Futbol

* Campeonato Brasileiro Série B:
** 1998
* Torneio Centro-Oeste:
** 1981
* Campionat brasiliense:
** 1979, 1990, 1994, 1995, 1997, 1998, 1999, 2000, 2001, 2003

### Basquetbol

* Campionat del Distrito Federal:
** 2001

## Futbolistes destacats

* Márcio Santos
* Palhinha
* Paulo Nunes

## Referències

* ↑ «Brazil - Distrito Federal - List of Champions». RSSSF. [Consulta: 20 juny 2014].

## Enllaços externs

* Web oficial
# Paul Appell

Paul Appell (Estrasburg, 27 de setembre de 1855 - 6è districte de París, 24 d'octubre de 1930) va ser un matemàtic francès, professor, degà de ciències i rector de la Universitat de París.

## Vida i Obra

Appell, de família alsaciana, es va traslladar a Nancy als setze anys amb la seva família, quan Alsàcia va passar a estar sota domini germànic després de la guerra francoprussiana. El seu germà Charles, que roman a Alsàcia, va ser empresonat anys després per activitats antigermàniques. A Nancy va establir una forta amistat amb Henri Poincaré. El 1873 obté el segon i el tercer lloc, respectivament, en els exàmens d'ingrés a l'École Normale Supérieure i a l'École polytechnique. Estudia de 1873 a 1876 a l'École Normale Supérieure i obté el doctorat el 1877.
De 1879 a 1881 va ser professor de mecànica racional a la universitat de Dijon. A partir de 1881 va estar vinculat a la universitat de París en la qual va ser successivament professor de matemàtiques (1881-1883), d'astronomia i mecànica celeste (1882-1883), de mecànica racional (1883-1902), degà de la Facultat de Ciències (1902-1920) i rector de la universitat fins que es va retirar el 1925.
La seva prolífica obra versa sobre tot en l'aplicació de l'anàlisi a la geometria i la mecànica. Va investigar especialment l'equilibri de les figures i el moviment dels fluids líquids en revolució.
Appell va tenir un fort compromís a favor del capità en l'Afer Dreyfus.

## Referències

* ↑ Charle i Telkès, 1989, p. 44.
* ↑ Condette, 2006, p. 24.
* ↑ Charle i Telkès, 1989, p. 44-45.
* ↑ Condette, 2006, p. 45.
* ↑ Condette, 2006, p. 25-26.
* ↑ Ginsberg, 2008, p. 25.
* ↑ Hager, 2009, p. 896.
* ↑ Charle i Telkès, 1989, p. 45.

## Bibliografia

* Charle, Christophe; Telkès, Eva «Appell (Paul) (note biographique)» (en francès). Bibliothèque Historique de l'Éducation, Vol. 24, 1989, pàg. 24-28. ISSN: 0298-5632.
* Condette, Jean-François «APPELL Paul Émile (note biographique)» (en francès). Histoire biographique de l'enseignement, Vol. 12, 2006, pàg. 44-45. ISSN: 0298-5632.
* Ginsberg, Jerry. Engineering Dynamics, Volum 10 (en anglès). Cambridge University Press, 2008. ISBN 978-0-521-88303-0.
* Hager, Willi H. Hydraulicians in Europe 1800-2000, Volum 2 (en anglès). CRC Press, 2009. ISBN 978-1-4665-5498-6.

## Enllaços externs

* O'Connor, John J.; Robertson, Edmund F. «Paul Appell» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* May, Kenneth O. «Appell, Paul (-Émile)». Complete Dictionary of Scientific Biography, 2008. [Consulta: 7 juny 2018]. (anglès)
# Sinop Futebol Clube

El Sinop Futebol Clube és un club de futbol brasiler de la ciutat de Sinop a l'estat de Mato Grosso.

## Història

El 16 de gener de 1977 nasqué el Sinop Futebol Clube. Guanyà tres cops el campionat matogrossense a la dècada de 1990. A nivell nacional fou eliminat a la primera ronda de la Copa do Brasil de 1999 pel Santos i a la segona ronda de la Copa do Brasil de 2000 pel São Paulo.

## Palmarès

* Campionat matogrossense:
** 1990, 1998, 1999
* Campionat matogrossense Segona Divisió:
** 1988, 2012

## Estadi

El club juga a l'Estadi Municipal Gigante do Norte, amb capacitat per a 25.000 espectadors.

## Futbolistes destacats

* Rogério Ceni (1987-1990)

## Referències

* ↑ Enciclopédia do Futebol Brasileiro, Volume 1 - Lance, Rio de Janeiro: Aretê Editorial S/A, 2001.
* ↑ «Mato Grosso State League - List of Champions». RSSSF, 13-04-2014. [Consulta: 1r juliol 2014].
* ↑ «World Stadiums». Arxivat de l'original el 2008-03-12. [Consulta: 11 juliol 2014].
# Arnaud Coyot

Arnaud Coyot (Beauvais, Picardia, 6 d'octubre de 1980 - Amiens, 24 de novembre de 2013) va ser un ciclista francès, professional del 2003 al 2012.
Un any després de la seva retirada va morir degut a un accident de cotxe.

## Palmarès

* 2003
** 1r al Gran Premi Baltic Open-Tallinn
* 2006
** 1r a la Classic Haribo

### Resultats al Tour de França

* 2006. 129è de la classificació general
* 2008. 115è de la classificació general
* 2009. 115è de la classificació general
* 2011. 148è de la classificació general

### Resultats a la Volta a Espanya

* 2004. Abandona (11a etapa)
* 2005. 112è de la classificació general

## Referències

* ↑ El exciclista Arnaud Coyot fallece en un accidente de tráfico

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Ouï FM

Ouï FM és una emissora de ràdio francesa dedicada principalment a la música rock i a l'indie. El seu slogan és "La radio rock" i va començar a emetre l'any 1986. Aquesta emissora va ser de les primeres a apostar per Nirvana a França, i el mateix va passar amb Muse. Forma part del grup de ràdio « Les Indés Radios » i del SIRTI. Emet des de París en freqüència modulada, sobre 23 freqüències i 4 fréqüències en RNT (Paris, Nantes, Marsella i Lió).
Des del 16 de desembre de 2008 OÜI FM forma part del holding AWPG d'Arthur · . Fins aleshores l'emissora era propietat del grup Virgin de Richard Branson. El president de la ràdio és Emmanuel Rials · .
OÜI FM es pot escoltar des de la pròpia web de l'emissora o des de MySpace. A França els programes es difonen gràcies a les cadenes de ràdio de Canalsat, de la Bbox de Bouygues Telecom, de la Freebox, de la DartyBox i dels Box del grup Numericable-SFR així com des dels telèfons mòbils amb l'aplicació adequada. L'emissora ha llençat a internet les webradios OÜI FM Alternatif, OÜI FM Classic Rock, OÜI FM Rock Indé, OÜI FM Blues 'N' Rock i OÜI FM by Dj Zebra. En 2016 ha creat la webradio Oüi Ganja dedicada al reggae.

## Referències

* ↑ (francès)« Arthur confirme le rachat de la radio OÜI FM » Arxivat 2008-12-19 a Wayback Machine. sur Ozap.com, 17
* ↑ (francès) P. L., « Arthur : «J'ai repris OÜI FM car j'aime OÜI FM» », Le Figaro, 16
* ↑ (francès) Les postes à OÜI FM. Arxivat 2008-11-22 a Wayback Machine.
* ↑ «Les actes déposés de la société OÜI FM». Arxivat de l'original el 2016-09-27. [Consulta: 25 novembre 2016].

## Enllaços externs

* Ouï FM - Lloc web oficial
# Las Cañas (Río Negro)

Las Cañas és una localitat de l'oest de l'Uruguai, ubicada al departament de Río Negro.

## Geografia

Es troba al sud-oest de Río Negro i pertany a la zona metropolitana de la ciutat de Fray Bentos. Las Cañas s'ubica a 315 km de Montevideo, la capital del país. La seva costa està banyada pel riu Uruguai, el qual serveix de límit amb l'Argentina.

## Població

Segons les dades de l'INE, el poble té una població aproximada de 80 habitants.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| - | - | - | 109 | {{{5}}} |

## Referències

* ↑ Dades estadístiques de l'Institut Nacional d'Estadística de l'Uruguai, 2004 (castellà)

## Enllaços externs

* Dades del cens de Las Cañas (castellà)
# Francisco Javier Hidalgo Gómez

Francisco Javier Hidalgo Gómez (Sevilla, Andalusia, 30 de març de 1994), conegut esportivament com a Son, és un futbolista espanyol que juga com a lateral dret al PFC Ludogorets Razgrad.

## Trajectòria

Es va formar en les categories inferiors del CD Alcalá i a l'Hervar, amb el qual va marcar 16 punts en Divisió d'Honor juvenil. Més tard, va debutar en Segona Divisió B en les files del CD San Roque de Lepe. El seu bon rendiment li va obrir les portes per signar amb l'UCAM Murcia CF, que el va cedir al CF Villanovense a meitat de la temporada 2015-16.
Durant la temporada 2016-17 va disputar un total de 30 partits i va aconseguir marcar tres gols amb l'Atlètic Llevant en Segona Divisió B, encara que va haver de ser testimoni del descens del seu equip a Tercera.
L'estiu de 2017 va signar amb el Barakaldo CF, on va jugar 32 partits i va marcar 6 gols.
L'estiu de 2018 va fitxar per la SD Ponferradina per jugar en el grup I de la Segona Divisió B d'Espanya, amb la qual va realitzar un gran temporada aconseguint l'ascens a la Segona Divisió d'Espanya.
La temporada 2019-20 va debutar en la Segona Divisió d'Espanya amb el conjunt del Bierzo.
El 23 de juliol de 2020 es va fer oficial la seva tornada al Llevant UE després de signar per a les següents quatre temporades.
El 7 de juliol de 2023, Son es va traslladar a l'estranger per primera vegada en la seva carrera, signant un contracte amb el Ludogorets Razgrad a Bulgària.

## Referències

* ↑ Javier Hidalgo firma por el Barakaldo
* ↑ El defensa lateral derecho Son, nuevo jugador de la Ponferradina
* ↑ «Son firma por el Levante UD para las próximas cuatro temporadas». Levante U. D., 23-07-2020. [Consulta: 4 agost 2020].
* ↑ «Ludogorets signed a defender from Spain». ludogorets.com. [Consulta: 7 juliol 2023].

## Enllaços externs

* Fitxa a l'UCAM Arxivat 2021-07-26 a Wayback Machine.
* Fitxa a Transfermarkt.de